ประกาศกรมสรรพสามิตเรื่องกำหนดหลักเกณฑ์ และเงื่อนไข ของรถยนต์นั่งหรือรถยนต์โดยสารที่มีที่นั่งไม่เกิน๑๐ คน ประเภทประหยัดพลังงาน แบบผสมที่ใช้พลังงานเชื้อเพลิงและไฟฟ้า(HybridElectricVehicle)และแบบพลังงานไฟฟ้า (ElectricPoweredVehicle)[๑] อาศัยอำนาจตามความใน (ข) และ (ง) ของ(๓) ของประเภทที่ ๐๖.๐๑ และ ๐๖.๐๒ รถยนต์นั่งหรือรถยนต์โดยสารที่มีที่นั่งไม่เกิน๑๐ คน ของตอนที่ ๖ ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐อธิบดีกรมสรรพสามิต จึงกำหนดหลักเกณฑ์ และเงื่อนไขของรถยนต์แบบผสมที่ใช้พลังงานเชื้อเพลิงและไฟฟ้า(HybridElectricVehicle)และรถยนต์แบบพลังงานไฟฟ้า (ElectricPoweredVehicle)โดยออกประกาศไว้ ดังต่อไปนี้ข้อ ๑ ในประกาศนี้โครงการส่งเสริมการผลิตรถยนต์ไฟฟ้าหมายความว่า โครงการส่งเสริมการผลิตรถยนต์ที่ขับเคลื่อนด้วยพลังงานไฟฟ้า ได้แก่รถยนต์แบบผสมที่ใช้พลังงานเชื้อเพลิงและไฟฟ้า (Hybrid ElectricVehicle) และรถยนต์แบบพลังงานไฟฟ้า (Electric PoweredVehicle) โดยผู้ประกอบอุตสาหกรรมต้องยื่นคำขอรับการส่งเสริมการลงทุนเพื่อเข้าร่วมโครงการกับสำนักงานคณะกรรมการส่งเสริมการลงทุนภายในวันที่ ๓๑ ธันวาคม พ.ศ. ๒๕๖๐สำหรับรถยนต์แบบผสมที่ใช้พลังงานเชื้อเพลิงและไฟฟ้า (HybridElectricVehicle)และภายในวันที่ ๓๑ ธันวาคม พ.ศ. ๒๕๖๑ สำหรับรถยนต์แบบพลังงานไฟฟ้า (ElectricPoweredVehicle)ข้อ ๒ รถยนต์ดังต่อไปนี้เป็นรถยนต์ประเภทที่ผู้ประกอบอุตสาหกรรมที่เข้าร่วมโครงการส่งเสริมการผลิตรถยนต์ไฟฟ้ามีสิทธิที่จะเสียภาษีในอัตราตาม(ข) และ (ง) ของ (๓) ของประเภทที่ ๐๖.๐๑ และ ๐๖.๐๒รถยนต์นั่งหรือรถยนต์โดยสารที่มีที่นั่งไม่เกิน ๑๐ คนในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐๒.๑ รถยนต์นั่งหรือรถยนต์โดยสารที่มีที่นั่งไม่เกิน๑๐ คน ประเภทประหยัดพลังงาน แบบผสมที่ใช้พลังงานเชื้อเพลิงและไฟฟ้า (HybridElectricVehicle)ซึ่งได้รับการส่งเสริมการลงทุนตามกฎหมายว่าด้วยการส่งเสริมการลงทุน๒.๒รถยนต์นั่งหรือรถยนต์โดยสารที่มีที่นั่งไม่เกิน ๑๐ คน ประเภทประหยัดพลังงานแบบพลังงานไฟฟ้า(ElectricPoweredVehicle)ซึ่งได้รับการส่งเสริมการลงทุนตามกฎหมายว่าด้วยการส่งเสริมการลงทุนข้อ ๓ผู้ประกอบอุตสาหกรรมที่เข้าร่วมโครงการส่งเสริมการผลิตรถยนต์ไฟฟ้าที่จะได้สิทธิเสียภาษีในอัตราตาม(ข) และ (ง) ของ (๓) ของประเภทที่ ๐๖.๐๑ และ ๐๖.๐๒ รถยนต์นั่งหรือรถยนต์โดยสารที่มีที่นั่งไม่เกิน๑๐ คน ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ จะต้องปฏิบัติตามหลักเกณฑ์และเงื่อนไขดังนี้๓.๑ ได้รับบัตรส่งเสริมการลงทุนตามมาตรการส่งเสริมการลงทุนผลิตรถยนต์ที่ขับเคลื่อนด้วยพลังงานไฟฟ้า จากสำนักงานคณะกรรมการส่งเสริมการลงทุน๓.๒ต้องยื่นหนังสือแจ้งความประสงค์ขอรับสิทธิเสียภาษีในอัตราตาม (ข) และ (ง) ของ (๓)ของประเภทที่ ๐๖.๐๑ และ ๐๖.๐๒ รถยนต์นั่งหรือรถยนต์โดยสารที่มีที่นั่งไม่เกิน ๑๐คน ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ และทำข้อตกลงกับกรมสรรพสามิตตามแบบแนบท้ายประกาศนี้ก่อนเริ่มการผลิตรถยนต์แบบผสมที่ใช้พลังงานเชื้อเพลิงและไฟฟ้า (HybridElectricVehicle)หรือรถยนต์แบบพลังงานไฟฟ้า (ElectricPoweredVehicle)ในรุ่นที่ขอรับสิทธิ ภายในวันที่ ๓๑ ธันวาคม พ.ศ. ๒๕๖๓ ณ สำนักงานสรรพสามิตพื้นที่ที่โรงอุตสาหกรรมตั้งอยู่และให้สำนักงานสรรพสามิตพื้นที่สำเนาหนังสือแจ้งความประสงค์และข้อตกลงดังกล่าวให้ผู้อำนวยการสำนักมาตรฐานและพัฒนาการจัดเก็บภาษี๒ ทราบ๓.๓ ตั้งแต่ปีที่ ๕นับแต่วันที่ลงนามในข้อตกลงกับกรมสรรพสามิตจนถึงวันที่ ๓๑ ธันวาคม พ.ศ. ๒๕๖๘รถยนต์แบบผสมที่ใช้พลังงานเชื้อเพลิงและไฟฟ้า (Hybrid Electric Vehicle)หรือรถยนต์แบบพลังงานไฟฟ้า (ElectricPoweredVehicle)ที่ผลิตทุกคันต้องใช้แบตเตอรี่ที่ผลิตหรือประกอบจากผู้ที่ได้รับบัตรส่งเสริมการลงทุนจากสำนักงานคณะกรรมการส่งเสริมการลงทุนประเภทลิเธียมไอออนหรือนิกเกิลเมทัลไฮไดรด์ หรือแบตเตอรี่ประเภทอื่นที่ให้พลังงานจำเพาะโดยน้ำหนัก (Wh/kg)ที่สูงกว่าประเภทลิเธียมไอออน หรือนิกเกิลเมทัลไฮไดรด์ข้อ ๔ในกรณีที่ผู้ประกอบอุตสาหกรรมที่เข้าร่วมโครงการส่งเสริมการผลิตรถยนต์ไฟฟ้าไม่ปฏิบัติตามหลักเกณฑ์และเงื่อนไขตามข้อ๓ผู้ประกอบอุตสาหกรรมที่เข้าร่วมโครงการส่งเสริมการผลิตรถยนต์ไฟฟ้าจะไม่ได้รับสิทธิเสียภาษีในอัตราตาม(ข) และ (ง) ของ (๓) ของประเภทที่ ๐๖.๐๑ และ ๐๖.๐๒รถยนต์นั่งหรือรถยนต์โดยสารที่มีที่นั่งไม่เกิน ๑๐ คนในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐และมีหน้าที่เสียภาษีตามอัตราที่กำหนดในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ณ วันที่ความรับผิดในอันจะต้องเสียภาษีเกิดขึ้นข้อ ๕ระยะเวลาของการได้รับสิทธิเสียภาษีในอัตราตามข้อ ๒ ตั้งแต่วันที่ ๑มกราคมพ.ศ. ๒๕๖๑ ถึงวันที่ ๓๑ ธันวาคม พ.ศ. ๒๕๖๘ข้อ ๖ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑.หนังสือแจ้งความประสงค์ขอรับสิทธิเสียภาษีในอัตราตาม (ข) และ (ง) ของ (๓)ของประเภทที่ ๐๖.๐๑ และ ๐๖.๐๒ รถยนต์นั่งหรือรถยนต์โดยสารที่มีที่นั่งไม่เกิน ๑๐คน ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ .๒๕๖๐๒.ข้อตกลงการขอรับสิทธิเสียภาษีในอัตราตามที่กำหนดใน (ข) และ (ง) ของ (๓)ของประเภทที่ ๐๖.๐๑ และ ๐๖.๐๒ ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ สำหรับรถยนต์นั่งหรือรถยนต์โดยสารที่มีที่นั่งไม่เกิน ๑๐ คนประเภทประหยัดพลังงาน แบบผสมที่ใช้พลังงานเชื้อเพลิงและไฟฟ้า (HybridElectricVehicle)และแบบพลังงานไฟฟ้า (ElectricPoweredVehicle)(ดูข้อมูลจากภาพกฎหมาย)พัชรภรณ์/จัดทำ๕ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๗๒ (เล่มที่ ๒)/๒๔ พฤษภาคม ๒๕๖๑